
הישיבה נפתחה בשעה 19:00
1. עדכוני מנכ"לית המועצה:
סבב שיפוצי קיץ במוסדות החינוך נוסף יצא לדרך, סיימנו ריבוד שיצא ממש יפה ברחוב הכרמל, ועבודות פיתוח ושדרוג בשכונת צל אורנים בהיקף של 2 מיליון ₪ נמצאות בעיצומן-
גינת כלבים, מתחם כושר, הצללת אודיטוריום חוץ בבי"ס ועוד.
סיימנו שנת לימודים והיום יצאו לחופשת הקיץ כל הגנים וכל בתי הספר ומחר מתחיל בית הספר של החופש הגדול בגנים ובבתי הספר, עם מספר שיא של מעל 700 נרשמים. השנה, להבדיל מהשנים האחרונות, בית הספר של החופש הגדול יימשך עד ה-30/7 ובאותו המחיר של השנה שעברה. 
אירועי קיץ לנוער- יש לנוער שפע של פעילויות. עצרנו הרשמה לאירוע פתיחת הקיץ של הנוער בבריכה כי אין יותר מקום להכניס ילדים וזה מפתיע מאוד ומשמח. בהמשך יהיו אירוע קיץ לכלל התושבים במהלך יולי- אוגוסט החל בשלישי משפחתי ועד אירועי שיא כמו אביב גפן ועוד. 

2. עדכוני מנהלי המועצה:

סמנכ"ל המועצה וראש מנהל תפעול וביטחון:
המיקוד שלנו לחודשים הקרובים הם שיפוצי הקיץ. אנחנו נערכים לקיץ מבחינת מוכנות לשריפות. מבחינת ביטחון ואכיפה, אנחנו מגבירים, והשיטור המקומי נותן לנו אחלה ביצועים. יש מספר פרויקטים קטנים שאנחנו עובדים עליהם- אנחנו בתהליך שיפוץ הפאמפטרק, זכינו בקול קורא והתחלנו לעשות את זה. פרויקט התאורה בטיילת – אנחנו עדיין בתהליך של הצעות מחיר ובשבוע הבא זה ייסגר, עד סוף השנה תהיה תאורה בטיילת. התחלנו לתקן את המפגעים במרכז המסחרי, אנחנו מקימים גינת כלבים בפיש, ברחוב כרמל אנחנו נשפר את הגינון. אני מעדכן שנכנס קבלן גינון חדש ואני כבר מרגיש שעלינו רמה גם בגינון וגם בנקיון. לגבי הוצאת הגזם- יש נוהל גזם מאוד מסודר שאומר מתי מוציאים בכל אזור וכמה אפשר להוציא- ברמה של שני ביגים לתושב. אם מוציאים יותר מהכמות המותרת, אני לא אוכל לעמוד באיסוף הגזם באותו יום. הכי קל היה להזמין ארבע משאיות ואז לא הייתה בעיה אבל ארבע משאיות זה הון של כסף. כל משאית כזו עולה 80,000 ₪ לחודש, לכן יש נוהל ואנחנו אוכפים אותו מאוד.    

ראש המועצה:
לפעמים תושב אחד מוציא גזם בכמות של משאית. האחריות שלנו היא לעשות הסברה ולנסות להעביר את המסר של כמה מותר ובאיזה אופן ומצד שני, בהיבט הכלכלי וגם בהיבט של נראות היישוב, לא לאפשר השתוללות מוחלטת בהקשרים האלו.

סמנכ"ל המועצה וראש מנהל תפעול וביטחון: 
ההנחיה היא להוציא גזם אחת לשבוע ע"פ האזור בכמות מסוימת. זה מופיע בצורה מאוד מפורטת באתר. לגבי פרויקט קווי החיץ, אנחנו בתהליך מתקדם של תכנון. החברה שזכתה במכרז, תציג בשבוע הבא, את התכנון ונצא לביצוע. אנחנו נשמור על הנוף של טבעון. 

אביב עצמון:
אני רוצה לעדכן בנושא ביטחון שאנחנו עברנו מאחריות של גזרת זבולון, לקריית אתא. זה אמור לתת לנו מענה טוב יותר. יש שם מפקדת תחנה ברמה גבוהה מאוד. 

סמנכ"ל המועצה וראש מנהל תפעול וביטחון:
יש פעילות משטרתית סמויה מן העין, לוכדים חוליות של פושעים וארגוני פשע, ויש בטבעון לא מעט אירועים פליליים. 

חן וייסמן:
צריך לעשות סיכום חודשי, לחשוב לפי נושאים, לפי אירועים, מה שאפשר לפרסם. 



עדכוני מהנדסת המועצה:
יש לנו רשימת פרויקטים ארוכה מאד ואני אציג את הנבחרים שביניהם. נתחיל מאנבידיה, שאנחנו מקיימים איתם אחת לחודש פגישה שוטפת. בפן התכנוני, הם בחרו כרגע אדריכל לפרויקט ויש לנו פגישת התנעה אתו. סביב הפרויקט הזה אנחנו עמלים על כל הנושא התחבורתי. בנוסף, יש לנו את הפרויקט של התחדשות עירונית. הועברו אלנו מסמכים מעודכנים בהמשך להחלטת הועדה המקומית ואנחנו לומדים את המסמכים. נפגשנו עם הרשות להתחדשות עירונית וביקשתי מעידו קצת זמן לגבש חוות דעת למסמכים הללו. בנוסף, קבענו סיור לראות את הבניינים מקרוב ולהכיר טוב יותר את השטח, גם של מבני הציבור וגם של מבני המגורים. לגבי בית ספר נרקיסים, אנחנו בשלב של חלופה נבחרת. צוות התכנון והאדריכל הגיעו לאיזושהי תוכנית שהיא מוסכמת עלינו, ואנחנו מתחילים את התיאום מול משרד החינוך. אנחנו מקווים שנקבל התייחסות חיובית. מבחינת ביצוע, יש לנו פרויקט בצל אורנים שהוא בשלב של השלמות פיתוח אחרונות. מרכז תנופות נמצא בשלבי הקמה, אחת לשבוע יש לנו פגישות בשטח, אנחנו מצפים לסיום ביולי. התחלנו בהקמת חדר חשמל בקרית חרושת, השצ"פ בקרית חרושת בשלבי השלמה, הוא יהיה גמור ומושלם בשלב אכלוס המבנה המסחרי, צפי לעוד שלושה חודשים ואנחנו מעריכים שהשצ"פ בעוד חודש יהיה גמור. 
מיגון מיתרים- יש לנו יועץ מיגון שהפעלנו ובמהלך השבוע הבא נעשה תיאום מול פיקוד העורף בנושא המיגון במיתרים. בהתאם לאישור, נכניס קבלן מבצע באופן מידי להתאמת המיגון הקיים לתקן.
כביש 7515- פרויקט שנתיבי ישראל מובילים. זהו מקטע רחב שרק חלק ממנו הוא בתחום השיפוט של טבעון. כרגע, הביצוע בתחום השיפוט כבר התחיל. היו מספר דיוקים מול הקבלן שלא תהיה פגיעה בעצים. 

שמוליק שמחון:
עושים פרויקט בטבעון, למה אתם לא רוצים להראות? מה זה חוסר השקיפות הזה?

ראש המועצה:
אתה יודע כמה פעמים עדכנו על הפרויקט הזה? שביל אופניים ותאורה לאורך כביש. תבקש, תקבל. חוסר שקיפות זה אם היית מבקש ולא היינו מעבירים לך. ביקשת פעם?

שמוליק שמחון:
בכל מערכת בחירות ישר קופצים ואומרים שקיפות. בישיבה הקודמת לא הייתי כי הייתי בחתונה אבל מה שהיה שם, השקיפות רחוקה מכם. הישיבה שדנתם באנבידיה. בסדר היום של הישיבה חייב היה להיות הנושא אבל היה רשום – ארנונה. לא ארנונה אנבידיה. יותר מזה, כשעלה הנושא של החברה הכלכלית ביקשת מכותבת הפרוטוקול שלא להכניס את זה לפרוטוקול למרות שזה מצולם. כשהתחלתי להיות חבר מועצה גם פרוטוקולים של ועדות המועצה היו נשלחות לכל חברי המליאה. בתחילת מועצה בכל חודש, היו מאושרים הפרוטוקולים.  כך צריך לעשות, לאשר פרוטוקול מליאה, הנהלה ואת כל הפרוטוקולים האחרים. אני ממזמן לא מקבל שום פרוטוקול של שום וועדה. אני לא יודע אם הוועדות מתכנסות או לא. ההתנהלות לא תקינה ולא שקופה.

ראש המועצה:
לא הצבענו על הנושא. היום יהיה דיון בנושא, תהיה הצבעה וזה מצולם. 

שמוליק שמחון:
לגבי הבניינים שאישרנו, למה אתה לא מפרסם? למה אתה לא מביא את זה למליאה? לא סתם החוק קבע שישיבת מליאת תכנון היא פתוחה לציבור, שאנשים ידעו. הציבור שומע רק אחרי ובדקה התשעים יש התנגדויות. עושים שביל מאוד יפה ואני מעריך מאוד את הפרויקט שהוא בשיתוף פעולה עם בסמת אבל מה הבעיה להציג את זה?

ראש המועצה:
לרות וגם לג'קי יש ברשימה שלהם עשרות פרויקטים. אנחנו לא תמיד יודעים מה מעניין חבר מועצה. אתה אומר להציג את הכל ומבחינתי, לא כל דבר הוא אסטרטגי. באותה מידה יכולת להגיד מה עם פרויקט האצטדיון ולמה הוא לא הוצג? מעולם לא קרה שמישהו ביקש כאן משהו וסירבנו. אם יבקשו, בשמחה. הפרויקטים הגדולים שאנחנו תופסים אותם כאסטרטגיים הם אנבידיה, התחדשות עירונית, סוגיות של תחבורה ובינוי ברמה גבוהה ואותם אנחנו משתדלים להציג. אם מישהו פה שמע על פרויקט שהוא חושב שהוא צריך להגיע למליאה,  בבקשה. יש תוכנית, מה אכפת לי להציג אותה? הדבר היחיד שאכפת לי זה הזמן שלי ושלכם. 
לגבי שקיפות, זה הרבה פעמים עניין של הסתכלות. אני מזכיר שעוד במליאה הקודמת התחילו השידורים הישירים של המליאות מה שלא היו נהוגים בעבר. יש כל מיני אלמנטים של שקיפות. אני לא מדקדק בענייני סיכומי ישיבות כי אני מעדיף שהזמן הזה יוקדש לקידום היישוב ואני יעודכן בנקודות העיקריות. זו ההשקפה המקצועית שלי. 

אביב עצמון:
יכול להיות שאלו נושאים שעולים בוועדה הקודמת שהיא לא למועצה, ורצינו להכין אותם בצורה יותר מסודרת כדי שיגיעו למליאה ונצביע בצורה מסודרת. אני מבין שחלק מהדברים פה זה הופעה כי זה מצולם. אני אומר לך שאני כחבר בוועדה, מבחינתי אין פה שום בעיה בשקיפות. השקיפות מלאה. אם רציתי משהו, פניתי לגזברית וביקשתי דברים. הדיון לא היה דיון ברמה של לקבל החלטות. מותר למועצה לדבר בפורום מצומצם יותר.

ראש המועצה:
אתה אומר שאנחנו לא מדקדקים ואני יכול להגיד לך הפוך, אף אחד מעולם לא אמר לך לא, לא שלחת שאילתה. אנחנו לא משחקים פה את המשחקים הטיפשיים, אנחנו יושבים כאן כאנשים בוגרים ומנהלים שיחה. האם פעם אמרו לך לא כי לא שלחת שאילתה בזמן? בכל פעם שרצית לדון בנושא, הסכמתי. לא כל נושא מקרו שאני רוצה לעדכן, אני רוצה לעדכן את כל הציבור. הפלטפורמה שכולם נמצאים פה, קורית פעם בחודש. אתה תגיד לי שלא מקובל עליך שנעדכן בדלתיים סגורות, אז אני אגיד לך שאני אעדכן אותם בישיבות ההנהלה ואז אתה תגיד לי, למה לא עדכנת אותי? אין לי שום בעיה להגיד, הסתיימה הישיבה ועכשיו אני אספר לך משהו על אנבידיה. אין לי בעיה לעשות את הטקטיקה הזו, אם זה עובר אותך יותר טוב. 

מנכ"לית המועצה:
אין פרויקט שאין לו תב"ר. לא קיים. אם יש צורך אנחנו פותחים לבקשתכם, כל דבר שתרצו לפתוח. יש שקיפות מלאה. בנוסף, כל פרוטוקול מליאה עולה לאתר, אנחנו מקפידים על זה הקפדה יתרה. לגבי המליאה הקודמת, יש את עדכוני מנכ"לית. הבאתי עדכון על שני הנושאים האלה, אנבידיה והחברה הכלכלית ובאף אחד מהם לא התקיימה הצבעה. הדיון הועבר להיום.

ראש המועצה:
נסכם שבפעם הבאה שארצה לעדכן את כולכם במשהו, וזה כולל אותך שמוליק, אתה תבחר. אם תבקש שכל עדכון אליך יהיה מצולם, אני אגיד סבבה אז אין עדכון בפורום הזה, זו החלטה שלך. בפעם הבאה כשאני ארצה לעדכן משהו, אני לא אכניס אותו לסדר היום, אני אכתוב שיש לי עוד עדכון ואעשה זאת בע"פ, ללא פורמליסטיקה. אני מסכים שאם משהו מופיע בתוך סדר היום של המליאה זה צריך להיות כחלק מהמליאה. אני רוצה לחדד נקודה לגבי הפרויקטים. הציפייה ממני שכל דבר גדול יבוא לכאן להצגה לפני המליאה, היא ציפייה שאנחנו אף פעם לא נצליח לעמוד בה, כי גם יש מגבלה לזמן שלכם וגם לא תמיד אנחנו יודעים. מה שגדול עבור אחד, לא גדול עבור אחר. אין לי שום בעיה לשלוח לכם את רשימת הפרויקטים שרות, ג'קי ובטח סיגלית עובדים עליהם ואתם תגידו על אלו פרויקטים אתם רוצים לשמוע.
3. דוח תלונות הציבור לשנת 2025.                                                                                                                                                                    
מבקר המועצה:                                                                                                                        מבקר המועצה מציג את הדו"ח.                                                                                                                                        אני מציג לפניכם את דו"ח הממונה על תלונות הציבור לשנת 2025. פעילות הממונה מתקיימת במסגרת החוק שמגדיר בצורה ברורה על מה מותר להתלונן, איך צריך לברר, מה צריך לברר, משך בירור התלונות ועוד. בין היתר החוק קובע שצריך להציג למליאה את הדו"ח, חודשיים אחרי שהוא מופץ. את הדו"ח הפצתי ב-30.4, כך שאנחנו עומדים במסגרת.  
במהלך שנת 2025 הופנו לממונה על תלונות הציבור 43 תלונות (לעומת 20 תלונות שהופנו בשנת 2024), מתוכן - 28 תלונות (כ-65%) נבדקו והטיפול בהן הסתיים (או בשלבי סיום); 11 תלונות (כ- 25%) לא טופלו על ידי הממונה על תלונות הציבור (המתלוננים הופנו לגורמים רלוונטיים במועצה להמשך טיפול או שהממונה היה מכותב בהן לידיעה) ו- 4 תלונות (10%) נמצאות עדיין (ינואר 2026) בתהליך של בירור וטיפול. בנוסף, במהלך השנה הושלם הבירור והטיפול ב- 2 תלונות שהופנו לממונה בשנת 2024. 19 תלונות (כ-63%) מתוך 30 תלונות שטופלו בשנת 2025, נמצאו מוצדקות או מוצדקות חלקית, בעוד ש-11 תלונות (כ-37%) נמצאו לא מוצדקות. רוב התלונות (כ-80%) עסקו בנושאי אגף הנדסה, גזברות, פיקוח ותפעול כאשר מתוכן 18 (60%) נמצאו מוצדקות או מוצדקות חלקית בחלוקה דומה בין האגפים.
כמות התלונות הכוללת שהטיפול בהן הסתיים בשנת 2025 הייתה 30. כמות זו משקפת עליה בהשוואה לכמות התלונות שבוררו ונסגרו בשנתיים החולפות - 15 תלונות בשנת 2024 )עליה של 100%) ומ- 26 תלונות בשנת 2023 (עליה של כ- 15%). בהשוואה למשקל היחסי של מוצדקות התלונות עולה, כי יחס התלונות המוצדקות והמוצדקות באופן חלקי, לעומת סך התלונות השנתי ב- 2025 היה כ- 63%. יחס המשקף עליה בהשוואה לנתון זה בשנת 2024 (40%) ובשנת 2023 (כ-42%). בהשוואה למשקל היחסי של התלונות הלא מוצדקות עולה, כי בשנת 2025 יחס זה עמד על כ- 36%. יחס המשקף ירידה בהשוואה לנתון זה בשנת 2024 (כ-46%) ולשנת 2023 (כ-42%). המסגרת החוקית נותנת עד שנה לברר תלונה, זה מה שמוגדר בחוק. 
חן וייסמן:                                                                                                                                        לגבי הבירור, האם לא צריך להגדיר זמן טיפול למענה כדי לקצר את הזמן? אני שם את החוק בצד אבל חצי שנה נשמע לי הרבה. זו תחושה לא טובה של התושב אם אתה חוזר אליו אחרי חצי שנה ואני מדבר על הממשקים שאתה עובד איתם.
מבקר המועצה:                                                                                                                              כמובן. צריך לזכור שהתשובות שניתנו נשענות בין היתר על התייחסות של גורמי המקצוע. כל תלונה שמגיעה אליי, מקבלת מענה ראשוני שאומר לתושב שפנה, שתלונתו התקבלה וכי משך הטיפול בה הינו עד שנה. ברוב המקרים אני גם מתקשר למתלונן באופן יזום ומסביר על התהליך.
סמנכ"ל המועצה וראש מנהל תפעול וביטחון:                                                                                                                                            אני רק רוצה לסבר את האוזן שאנחנו למוקד מקבלים בשנה סדר גודל של 10,000 פניות. ביום אני מקבל בין 30 ל-50 פניות.

מבקר המועצה:
הטיפול בהמלצות מתקיים בצורה נכונה – בירור התלונה יכול להוביל לזיהוי הליקויים. לאחר מיכן גיבוש המלצות לטיפול והפנייתם לגורם הרלוונטי במועצה. דוח תיקון הליקויים שהוצג מאפשר לראות שרוב הליקויים וההמלצות שעלו במהלך השנה מטופל תוך כדי ולא מחכים להפצת הדו"ח. מענה דומה ניתן גם בנושא של נהלים ובקרה, מדיניות של אכיפה והתראות שניתנות בהתאם לתהליכי האכיפה.

4. תב"רים.

גזברית המועצה:
כמעט את כל התב"רים האלה אנחנו נאשר מהלוואה שנאשר מיד אחרי התב"רים. ההלוואה הזו מתוקצבת והפרויקטים האלו נלקחו בחשבון כשתכננו את ההלוואות בסוף השנה שעברה. אני שמחה שאנחנו מממשים את זה בשלב הזה, כי זה אומר שאנחנו בעשייה מאוד גדולה לאורך כל השנה.

4.1 תב"רים לפתיחה:

תב"ר 1250

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1250
	שעת כושר 2026


	30
	-
	30
	במימון משרד לשיווין חברתי. פעילות של שלהב"ת עבור שנת 2026.




מתקיימת הצבעה:
אושר פה אחד.

 תב"ר 1251

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1251
	השקעה במתקני הרשת הקהילתית ומוסדות חינוך


	250
	250
	-
	אולם זוהר, צוותא ומוסדות חינוך



מנכ"לית המועצה:
זה תב"ר שאנחנו נדרש לצקת בו עוד כסף. כרגע, במסגרת התקציב אנחנו יוצקים 250,000 ₪ שכנראה ייועדו לשיפוץ השירותים באולם זוהר, בשביל לייצר יותר מקומות וזאת במסגרת מתיחת הפנים של כל המרכז. 

מתקיימת הצבעה:
בעד (8) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת, אלה קהת.
מתנגד (1)- שמוליק שמחון.

תב"ר 1252 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1252
	השקעות במוסדות חינוך וציבור קיץ 2026
	1,064
	1,064
	-
	


סמנכ"ל המועצה וראש מנהל תפעול וביטחון:                                                                                                                                            
אנחנו מדברים על פעולות מחייבות שאנחנו צריכים לעשות מבחינת בטיחות, חצי מיליון ₪ מושקע בבטיחות וחצי מיליון ₪ מושקע בשיפוצים.

מתקיימת הצבעה:
בעד (8) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת, אלה קהת.
מתנגד (1)- שמוליק שמחון.

תב"ר 1253 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1253

	פרויקט הליכתיות
	150
	150
	-
	שילוט לפרויקט לצורך איפיון והכנת מכרז לביצוע השלטים.




מנכ"לית המועצה:
אנחנו צריכים לשלם חלק על התכנון של הפרויקט, ורוצים להתקדם עוד צעד לנושא ביצוע השלטים. להתחיל להרגיל את הציבור לקיום של השביל. 

מתקיימת הצבעה:
בעד (8) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת, אלה קהת.
מתנגד (1)- שמוליק שמחון.

תב"ר 1254 

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1254

	מיגון בית ספר מיתרים
	300
	300
	-
	שיפור מיגון קיים בהתאם לתקינה.



מנכ"לית המועצה:
אנחנו משקיעים בבית ספר שמיועד בסופו של דבר לפסילה אבל אי אפשר, בעידן שאנחנו נמצאים בו היום, לחיות בלי מיגון. מצאנו דרך להשמיש מרחב שהוא חצי מוגן היום ולהפוך אותו למוגן מלא בעזרת יועץ מיגון ובהשקעה של 300,000 ₪, לכל בית הספר יהיה מיגון. 

ראש המועצה:
אנחנו לא רוצים להיות במצב שבו יש לנו בתי ספר שאנחנו לא יכולים לתת להם מענה במלחמה. מדינת ישראל, בגדול, התחייבה לביצוע מיגון של מוסדות חינוך, אבל כרגע 1.8 מיליון ₪ מעוכב בכל הארץ.  

מתקיימת הצבעה:
אושר פה אחד.

תב"ר 1255

	מספר תב"ר
	שם התב"ר
	גודל התב"ר
	השתתפות מועצה
	משרדי ממשלה/ בעלויות 
	הערות

	1255

	צמצום התרבות חתולים משוטטים 2026
	20
	4
	16
	הרשאה ממשרד החקלאות. מס' הרשאה 1001995532. 




ראש המועצה:
אומנם היה איחור שלנו, אנחנו תכננו לעשות את מבצע עיקור- סירוס שלנו חודשיים שלושה קודם וצחי גויס למילואים. עיקור פר נפש בטבעון נמצא במקום יפה.  אני מרגיש לא בנוח עם הביקורת הארסית שצחי עצמו כווטרינר, מקבל. צחי הוא ווטרינר יסודי ומוערך ברמה המחוזית. 

מתקיימת הצבעה:
אושר פה אחד.

4.2 תב"רים להגדלה או לשינוי תמהיל.

תב"ר 956

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	956

	תכנון
	1,675
	100
	1,775
	100
	-
	עבור יועצים ומתכננים.



מנכ"לית המועצה:
להבא כל תב"ר מתגלגל שנביא לדיון במליאה, אנחנו נעשה את הכרטסת שלו שנתיים אחורה. אני לא אוהבת את התב"רים המתגלגלים, אנחנו שואפים לעשות תב"רים פר פרויקטים.

ראש המועצה:
צריך לעשות כאן במליאה הבאה סקירת פרויקטים. סקירת תב"רים זה נורא מורכב ואפשר לא לצאת מזה. סטטוס של פרויקטים שהמליאות האלו פתחו ואיפה הם עומדים. 

מתקיימת הצבעה:
בעד (7) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת. 
מתנגד (1)- שמוליק שמחון.

תב"ר 1216 

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	1216
	הפגת בדידות וחיזוק החוסן של  אוכלוסיית האזרחים הוותיקים

	234
	11
	245
	11
	-
	השתתפות הרשות בתוכנית לפי הק"ק בסך של 10% בגין שנת 2026




מתקיימת הצבעה:
בעד (7) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת. 
מתנגד (1)- שמוליק שמחון.

תב"ר 1235 

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	1235
	תכנון והרחבת כביש הגישה לבית העלמין
	100
	50
	150
	50
	-
	הגדלת תב"ר לצורך השלמת התכנון המפורט.




מתקיימת הצבעה:
בעד (7) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת. 
מתנגד (1)- שמוליק שמחון.










תב"ר 1211 

	מספר תב"ר
	שם התב"ר
	סכום תב"ר נוכחי לפני ההגדלה
	הגדלה
(הקטנה)
מבוקשת
	סכום תב"ר לאחר הגדלה
	השתתפות מועצה
	משרדי ממשלה / בעלויות
	הערות

	1211

	המרכז לטיפול במשפחה והחלקה לשירותים חברתים 
	100
	50
	150
	50
	-
	הגדלת תב"ר לצורך תכנון.



מנכ"לית המועצה:
הבשורה הטובה פה היא שאנחנו מתקדמים להיתר. קיבלנו בקול קורא 690,000 ₪ בלבד וציפינו ל-1,200,000 ₪. ערערנו על הסכום שקיבלנו, ולכבודנו פתחו את הקול הקורא לכל הרשויות. אנחנו ניגשים מתוך ציפייה לקבל את כל הסכום, מה שיאפשר לנו להתקדם עם התוכנית המקורית, להקים את התחנה לטיפול במשפחה. אנחנו מתקרבים כרגע להיתר ומאחר והתכנון לא ממומן בקול הקורא, אנחנו מבקשים להגדיל את התב"ר ולהתקדם. 

מתקיימת הצבעה:
בעד (7) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת. 
מתנגד (1)- שמוליק שמחון.























5. אישור הלוואה.

גזברית המועצה:
ראיתם את הפרויקטים ולטובתם אנחנו צריכים הלוואה. פנינו לשלושה בנקים: בנק לאומי, בנק הפועלים ובנק מרכנתיל. ההצעה הטובה ביותר היא שוב, של בנק לאומי. הלוואה בסך 2,000,000 ₪ על בסיס פריים 0.7%- ל-15 שנה. ההלוואה מתוקצבת ונכללה בתקציב שלנו השנה.

מתקיימת הצבעה:
בעד (7) - ראש המועצה, חן וייסמן, אביב עצמון, כרמית דיין, אליק אלמוג, שילה ויינברג,
טל גת. 
מתנגד (1)- שמוליק שמחון.



הישיבה ננעלה בשעה 20:30

				






סיגלית עין קדם מנכ"לית המועצה____________ עידו גרינבלום ראש המועצה_______________
[image: ][image: ]
image1.png
JTI'D17N 1IXVID
11Vao nny7

TINVINIT WX TIDWT




image2.jpeg
mancal@kiryat-tivon.muni.il, m.mancal@kiryat-tivon.muni.il | tivon.bartech-net.co.il | 04-9539206




image3.emf










